aff te doene ende inne te vueˀn Ende dˀtoe sal de
wedˀe sculdich zijn eeneˀ man te setten om de selve vruchteˀ
afgedaen zijnde te hulpen inne vueˀn den welcken de
wynne alsdan sculdich sal zijn den montcost te gheven
Item es vorwˀde dat de voirsˀ henrˀ de voirsˀ land
wel ende loffelijc wynnen werveˀ ende mesten sal
gelijc regenoeten boven ende beneden ende die laten
tsijnen afsceyden inder manieˀn soe hij die aenveedt
heeft Te wetenˀ den wyntˀart wel ende loffelijck
met rogge ende tˀwen besayt op vieˀ getididige voeˀ
de gˀste besaeyt op drie getidige voeˀn de haveˀ enˀ erwisteˀ besaeyt
op twee voren ende de brake al eens omegedaen uuyst
gesceyden een boendˀ Itˀ es oic vorwˀde dat de voirsˀ
wynne de huysingen vanden voirsˀ hove onderhouden
sal vandˀ underster rijckelen nedˀwerts op zijneˀ last
ende soe waˀneer men aldˀ dect plect oft van andeˀn oudeˀ
wercke werct dan sal de wynne sculdich zijn den leem
theene dackoyen ende alle stoffe dˀ toe behoevenˀ aen
te halenˀ op zijneˀ cost ende oic den werclieden den mont
cost geven ende de weduwe de dachueˀn betalen Item
de wynne sal oic jairlijcx leveˀn iiiic walmo goets
enˀ cuysbair om de huysingen vanden selveˀ hove dˀ
mede tonderhouden Itˀ es oic vorwˀde dat de wynne
egheen stroo uuyteˀ hove en sal moegen vercoepen mair
allet stroe vanden goeden comende te meste bekeˀn
ende opde lande vanden selveˀ hove te vueˀn alsoe wel
opde verste als opde naiste Item de wynne sal jairli
voir uuyt hebbeˀ een boendˀ lants Te wetenˀ een half
boedˀ inde stortte ende een halff boendˀ inde brake
behalven dat hij thalff boender inde brake altijt wedˀ
bringen sal inden selveˀ art Itˀ es vorweerde dat
de voirsˀ wynne sculdich sal zijn jairlijcx den tˀmijn
dueˀnde te houden drie vieˀndeeleˀ scapen ten miˀsten
inden selveˀ hove Itˀ de wynne sal oic sculdich zijn
der weduweˀ te saeyn jairlijcx een halstˀ lijsaets enˀ
dlant dˀtoe bereyden behalven dat de wedˀe den
saet dˀ toe leveˀn sal tot pˀfijte alleene vandˀ selvˀ
weduweˀ Ende oft de wynne oic lijsaet saeyen woude
dat sal hij oic moegeˀ doen een halster ende niet meer